

**БЕЛЕШКА ОД РАБОТЕН СОСТАНОК**

**1.1 Јавно објавување на вистинските сопственици на фирмите што склучиле договори за јавни набавки**

**Датум, време и место на одржување: 15.7.2022 г./ 09:00-10:30, онлајн**

**Листа на присутни:**

1. Герман Филков – Центар за граѓански комуникации (ЦГК)
2. Горан Давидовски – Биро за јавни набавки (БЈН)
3. Марија Јованоска - Биро за јавни набавки (БЈН)
4. Блажо Трендафилов – Управа за финансиско разузнавање (УФР))
5. Горан Мојаноски – Министерство за финансии (МФ)
6. Маријана Наумовска – Централен регистар (ЦР)
7. Ангела Саздова Донева – Централен регистар (ЦР)
8. Владимир Наумовски – Централен регистар (ЦР)

**Цел:** Координација и договарање за начинот на спроведување на заложбата и на потребните законски и технички предуслови за тоа.

**Точки на дневен ред:**

1. Прецизно дефинирање на заложбата (начинот на објавување, утврдување на критериумот(вредносен праг на договорите) за објавување на вистинските сопственици за договорите за јавни набавки, што ќе се објавува (Име и презиме (кое писмо, граѓаните над 20%, транслитерација, странци) и во кој формат).
2. Утврдување на законските предуслови (идентификување на законска регулатива која треба да се измени).
3. Утврдување на техничките предуслови (техничко решение за автоматско преземање на податоците за вистинските сопственици од Централниот регистар, и објава на ЕСЈН).
4. Наредни чекори - утврдување на задачи, рокови и одговорни лица.

**Кратка белешка со заклучоци:**

1. **Дефинирање на заложбата:** На системот за е-набавки(ЕСЈН), во делот на информации за „склучени договори“ веб локација: <https://e-nabavki.gov.mk/PublicAccess/home.aspx#/contracts/0>, покрај постојните податоци, треба да се објави и податок за вистинските сопственици на субјектите носители на набавката:

* Името и презимето на државјаните на Р.С. Македонија на кирилско писмо, латинско писмо и на писмото на јазикот кој го зборуваат граѓаните над 20%, додека за странците само на латинско писмо, односно како што е евидентирано во регистарот на вистински сопственици.
* Ќе се објавуваат податоци за името и презимето на вистинските сопственици на носителите на набавките за сите склучени договори – односно нема да има праг - минимална вредност (пример: над 10.000-мала вредност/над 70.000 ЕУР – поедноставена постапка), како што иницијално во НАП-от беше замислено.
* Податоците ќе треба да се визуелизираат во посебна секција/дел/поле во „Известувањето за склучен договор за јавна набавка“ веб локација: <https://e-nabavki.gov.mk/PublicAccess/home.aspx#/dossie-acpp/....>, за секој договор поединечно, до која се доаѓа со избор (кликнување) на одреден број на оглас од табелата за „склучени договори“ веб локација: <https://e-nabavki.gov.mk/PublicAccess/home.aspx#/contracts/0>, при што треба да се најде соодветно решение (јасен преглед) за субјектите кои имаат повеќе вистински сопственици.
* Податоците (име и презиме на вистинските сопственици) автоматски ќе се преземаат од Регистарот на вистински сопственици преку надградба на постојниот сервис на ЦР кој го користи БЈН за потреби на регистрација на субјектите - корисници на ЕСЈН. На овој начин, податоците (име и презиме на вистинските сопственици) ќе бидат со состојба од последната регистрација на ЕСЈН, односно ќе се обновуваат еднаш годишно. Дополнително да се утврди дали при почетокот на функцинирањето на сервисот/услугата ќе бидат ажурурани податоците на сите регистрирани/активни ЕО, или податоците ќе се преземаат само при редовната наредна обнова на регистрацијата на секој субјект поединечно.

**Забелешка**: Можно е да има промена во вистинските сопственици меѓу моментот на последна регистрација на ЕСЈН и моментот на објава на склучен договор, меѓутоа работната група цени дека такви промени ќе бидат релативно мал број, односно би биле незначителни од аспект на точност на податоците за сите субјекти кои склучиле договор за јавна набавка.

1. **Утврдување на законските предуслови:** 
   1. Претставниците на ЦР ја образложија анализата на постојната законска регулатива (ЗСППФТ, член 34 – Издавање на информации од регистарот на вистински сопственици, Правилникот по член 31 став 9 за начинот на користење на податоци, ЗЈН член 70 и ЗЗЛП член 9) и изнесоа мислење дека законски основ за „Објавување на податоци за име и презиме на вистински сопственици за сите субјекти кои склучиле договор за ЈН“ нема, односно е потребен.
   2. Работната група дискутираше по однос на потребата на законски основ за објавување на податоци (лични податоци) за вистинските сопственици, што според ЦР, МФ и УФР е предуслов согласно Законот за заштита на личните податоци и недостасува во постојната законска регулатива: ЗСППФТ (Закон за спречување перење пари и финансирање на тероризам) и/или ЗЈН (Закон за јавните набавки) и постојните подзаконски акти - правилници, за разлика од претставниците на БЈН и ЦГК кои беа на став дека законски основ не е потребен.
   3. Работната група не можеше да изгради заеднички став за конкретна измена на постојна законска регулатива (ЗСППФТ или ЗЈН или обата), со образложение од УФР и БЈН дека и двата закона се транспонирани ЕУ директиви и дека во нив нема слична одредба и доколку би ја вовеле, истата би можела да биде проблем (да се бара да отстрани) при процесот на проверка на регулативата во евентуалните идни преговори со ЕУ. Поради тоа, се заклучи следното:
      1. МФ како носител на двата закона во соработка со ЦР да пробаат да најдат алтернативно решение,
      2. доколку алтернативно решение не успеат да најдат, да подготват и испратат барање за мислење до Агенцијата за заштита на лични податоци, со цел потврда на потребата од законски основ и утврдување конкретно кој/кои закон/закони и/или правилници треба да се изменат.

**Рок:** до 15.8.2022 г.

* 1. Ќе биде потребна и измена-дополнување на постојниот договор за размена на податоци меѓу ЦР и БЈН, што ќе се изврши по обезбедување на законски основ.

1. **Утврдување на техничките предуслови:** 
   1. надградба на постојниот сервис на ЦР кој го користи БЈН за потреби на регистрација на субјектите - корисници на ЕСЈН – одговорен ЦР.
   2. надградба на ЕСЈН во делот на обработка (прием и чување) на добиените податоци од сервисот на ЦР, како и нивeн приказ во делот на информации за „склучени договори“ веб локација: <https://e-nabavki.gov.mk/PublicAccess/home.aspx#/contracts/0> – одговорен БЈН.
2. **Друго:** УФР информираше дека согласно последните препораки на FATF (Recommendation 24), кои најверојатно ќе бидат дел и од новата 6-та ЕУ AMLCFT директива, потребно е да се обезбеди за договорните и надлежните органи, како и за субјектите по член 5 од ЗСППФТ, информации за постапките за јавни набавки, како и пристап до податоците на вистинските сопственици на субјектите – економски оператори во текот на постапките за јавни набавки. Бидејќи оваа информација е надвор од опфатот на заложбата, кога ќе биде потребно УФР и БЈН ќе комуницираат билатерално и ќе иницираат соодветни активности.